tomron87/hebrew-wikipedia-sentences-corpus huggingface dataset:
בעקבות זאת פוטר הרב חיים דוד אוירבך מנהל הבנק ומונה לבנק מלווה מטעם בנקים אחרים שהלוו לו כספים.
בניין הבנק הוצא למכירה בשנת 1932, אך הודות למסע גיוס כספים בדרום אפריקה הבנק המשיך להתקיים עוד כמה שנים.
המלחמה האיטלקית-אתיופית השנייה הביאה ב-1936 להתמוטטות הבנק ולפירוקו בעקבות הגידול החד בבקשה למשיכת חשבונות.
בנק אוף ניו יורק מלון הוא תאגיד בינלאומי למתן שירותים פיננסים.
התאגיד נוסד בשנת 2007, לאחר מיזוג בין בנק אוף ניו-יורק למלון פייננשל .
מניות התאגיד נסחרות בבורסה לניירות ערך בניו יורק והוא מדורג במדד S&P 500. הבנק הוא אחד מ-30 מוסדות פיננסיים גלובליים, שב-2009 המועצה ליציבות פיננסית (FSB) הגדירה כמוסד פיננסי בעל חשיבות מערכתית (SIF) ועלול להוות סיכון מערכתי במקרה של קריסה.
בנק אוף ניו יורק נוסד ב-9 ביוני 1784 בידי קבוצה של אזרחי ניו יורק.
אלכסנדר המילטון גויס בשלבים הראשונים כדי לכתוב את חוקת הבנק והיה אחד הגורמים המרכזים בייסוד הבנק.
בשל עניינים הקשורים בפוליטיקה המקומית, הצ'ארטר החוקי עבור הבנק הופק רק ב-1791. בשנת 1789 נתן הבנק לממשלת ארצות הברית את ההלוואה הראשונה שקיבלה הממשלה.
ההלוואה אורגנה בידי המילטון, אז מזכיר האוצר של ארצות הברית ושימשה לתשלום שכרם של חברי הקונגרס והנשיא.
בנק אוף ניו יורק היה התאגיד הראשון להיסחר בבורסה לניירות ערך בניו יורק, עם הקמתה ב-1972.
במאה ה-19 אימץ הבנק מדיניות הלוואות שמרנית, אשר איפשרה לו לצלוח משברים כלכליים.
בין היתר עזר הבנק במימון מלחמת 1812 וצבא האיחוד במהלך מלחמת האזרחים האמריקנית.
ביולי 1922 התמזג הבנק עם חברת ניו יורק ביטוחי חיים ונאמנויות (New York Life Insurance and Trust Company) והמשיך להרוויח גם במהלך השפל הגדול.
בשנת 1969 הקים הבנק את חברת ההחזקות הראשונה שלו ובשנים 1993–1998 ביצע 33 רכישות של השקעות.
ב-1869 הוקם תאגיד מלון פייננשל בפנסילבניה על ידי שופט בדימוס ושני בניו, תחת השם "ת.
בסוף המאה ה-19 ובראשית המאה ה-20 השקיע הבנק בהקמת פירמות תעשייתיות רבות כדוגמת וסטינגהאוס וג'נרל מוטורס.
בשנת 1902 שינתה החברה את שמה ל"בנק הלאומי מלון" (Mellon National Bank).
ב-1946 התמזגה החברה עם חברת "Union Trust Company", אותה הקים אנדרו מלון, אחד מבניו של השופט המייסד.
בשנת 1971 ייסד הבנק את הפמיליי אופיס הראשון אשר יועד למטרת ניהול נכסים למשפחות בעלות הון.
בשנת 1972, לאחר ארגון מחדש של פעילות הבנק, שינה הבנק את שמו ל-" Mellon Bank, N.A" והקים חברת החזקות, "Mellon National Corporation".
בשנות ה-80 וה-90 רכש הבנק מוסדות פיננסים רבים בפנסילבניה.
ב-1994 התמזג הבנק עם תאגיד דרייפוס (Dreyfus Corporation).
בשנת 1999 שינתה הפירמה את שמה ל"תאגיד מלון פייננשל" (Mellon Financial Corporation).
בשנת 2001 הפסיקה לעסוק בבנקאות קמעונאית ומכרה ענפי בנקאות קמעונאית ונכסים רלוונטיים ל-"Citizens Financial Group".
ב-4 בדצמבר 2006 הודיעו בנק אוף ניו יורק ותאגיד מלון פייננשל על מיזוג עתידי.
האיחוד יצר את אחת החברות הגדולות בעולם בתחום השירותים הפיננסיים.
עסקת המיזוג הוערכה בכ-16.5 מיליארד דולר ארצות הברית ובהתאם לתנאיה קיבלו בעלי המניות בבנק אוף ניו יורק 0.9434 מניות בתאגיד החדש תמורת כל מניה שברשותם ואילו בעלי המניות במלון פייננשל קיבלו מניה אחת בתאגיד החדש תמורת כל מניה שברשותם.
המיזוג הושלם ב-1 ביולי 2007. המטה הראשי של התאגיד החדש ממוקם באחד מגורדי השחקים בעיר ניו יורק - וול סטריט 1, מבנה אשר הוחזק טרם המיזוג על ידי בנק אוף ניו יורק.
שמו המלא של התאגיד הממוזג נקרא "תאגיד בנק אוף ניו יורק מלון" כאשר סימון המותג "BNY Mellon" משמש אותו במרבית התחומים העסקיים.
על רקע המשבר הכלכלי של שנת 2008 הגה הממשל האמריקאי תוכנית חילוץ מהמשבר (Troubled Asset Relief Program).
בנק אוף ניו יורק מלון מונה למשמורת על התוכנית באוקטובר 2008, לתקופה של 3 שנים.
בנובמבר 2008 הודיע הבנק שבשל המשבר יפוטרו 1,800 עובדים, כ-4% מכמות העובדים העולמית המועסקים על ידו.
במסגרת התוכנית השקיע משרד האוצר האמריקאי 3 מיליארד דולר בבנק אוף ניו יורק מלון, אותם החזיר הבנק ביוני 2009 וכן 136 מיליון דולר באוגוסט 2009, לרכישת אופציות חזרה ממשרד האוצר.
בנק אלבניה (באלבנית: Banka e Shqipërisë; באנגלית: Bank of Albania) הוא הבנק המרכזי של אלבניה שנוסד ב-2 בספטמבר 1925. נגיד הבנק הנוכחי החל מ-5 בפברואר 2015 הוא גנט סז'קו.
בנק אק בארס הוא בנק מסחרי במניות משותפות בטטרסטן, רוסיה.
המשרד הראשי ממוקם בבירה הטטרית, קאזאן.
לבנק כל סוגי הרישיונות הבנקאיים הקיימים בפדרציה הרוסית ומספק יותר ממאה סוגים של שירותי בנקאות ללקוחות עסקיים ופרטיים.
בשנת 2014 הבנק הפך לבנק הראשון ברוסיה לאמץ את בנקאות השריעה.
לכן הבנק מסרב לממן עסקי אלכוהול והימורים או בחברות שעוסקות בבניית חוות חזירים.
בתחילת 2018 שירת בנק אק ברס למעלה מ-3.1 מיליון אנשים ולמעלה מ-67 אלף לקוחות עסקיים.
הון מורשה ששולם – 38.0 מיליארד רובל.
סכום ההון החל מ-1 בינואר 2017 עמד על 71.6 מיליארד רובל.
רשת סניפים החל מ-1 במרץ 2018 – חמישה סניפים בערים הגדולות ברוסיה, 142 משרדים נוספים, 22 מסופים, 88 משרדים תפעוליים.
הבנק היה השותף הרשמי של משחקי הסטודנטים העולמיים ה-27 בקאזאן בשנת 2013, כמו גם השותף הלאומי של אליפות העולם בשחייה ה-16 בשנת 2015 שנערכה בקאזאן.
בנוסף, הבנק הוא נותן החסות של מועדון ההוקי קרח אק בארס קאזאן ושל אצטדיון אק בארס ארנה.
בנק האדמות המוסקבאי הוא בנק משכנתאות גדול ברוסיה הטרום מהפכנית, חלק מבית הבנקאות של לזר פוליאקוב.
המשרד הראשי של הבנק היה במוסקבה.
בין עשרת בנקי האדמות שקמו באימפריה הרוסית בשנים 1871—1873 במהלך יישום רפורמת האשראי לאחר ביטול הצמיתות על ידי הקיסר אלכסנדר השני והיו קיימים עד למהפכת אוקטובר, היה "בנק האדמות המוסקבאי" שהיה אחד הגדולים במדינה.
בשנת 1902, פעילות הנדל"ן העירונית הגבילה שליש מסך ההלוואות.
עד שנת 1914 הנפיקו בנקים לאדמות הלוואות לטווח ארוך עבור קרקעות בסכום של 897 מיליון רובל, עבור נדל"ן עירוני בשווי 388.8 מיליון רובל.
ההון הקבוע הגיע ל-90.3 מיליון רובל, הבנקים הנפיקו 1249.2 מיליון אג"ח.
בנק האדמות במוסקבה, שהוקם בשנת 1872 היה חלק בלתי נפרד מבית הבנקאות של לזר פוליאקוב, שסיפק הלוואות הן לטווח הארוך (עד 66 שנים וחודשיים – על ביטחון האדמות ועד 38 שנים ו-4 חודשים – על ביטחון הנדל"ן העירוני), והן לטווח הקצר (עד 3 שנים) הלוואות בשטחי מוסקבה והמחוזות הסמוכים.
נוסף על פוליאקוב עצמו, דירקטוריון הבנק כלל את אחיו סמואל סולומונוביץ', הבן יצחק לזרביץ' והנסיך ניקולאי סרגייביץ' שצ'רבאטוב.
בשנת 1912 הנפיק בנק האדמות במוסקבה הלוואות עבור 13.2 מיליון רובל.
בשנת 1918 הבנק פורק בהוראת הסובנארקום של רוסיה הסובייטית.
בנק אזאד הינד הוקם ב-5 באפריל 1944, בעיר יאנגון, שאירחה באופן זמני את משרדי הממשל של אזאד הינד.
ב-21 באוקטובר 1943 הקים סובהאז צ'נדרה בוסה את הודו החופשית והחליט להכריז מלחמה נגד הראג' הבריטי ב-23 באוקטובר 1943.
הבנק בנק אזאד הינד הוקם ב-5 באפריל 1944, בעיר יאנגון, ששימשה באופן זמני כמשכן משרדי הממשל של אזאד הינד.
בוסה הקים את בנק אזאד הינד לניהול כספים שהוא קיבל מתרומות מהקהילה ההודית מכל רחבי העולם למען שחרור הודו משלטונות הראג' הבריטי.
הבנק החזיק את סניפיו ברחבי מדינות שהיו תחת כיבוש יפני.
שטרות הבנק הונפקו בצורה של שטר חוב והשטר היה בדרך כלל חד-צידי.
הכסף שאספה ממשלת אזד הינד נשמר בבנק.
בתחילה היה לבנק הון רשום של 5 מיליון רופי הודי והון מניות נפרע של 2.5 מיליון רופי הודי.
בנק ה-DNA היפני הוא מאגר מידע ביולוגי שמאוחסנים בו רצפי DNA.
הוא נמצא במכון הלאומי לגנטיקה במחוז שיזואוקה שביפן.
בנוסף, הוא חלק מהארגון העולמי לשיתוף מאגרי מידע של רצפי נוקליאוטידים .
הוא משתף את המאגר שלו על בסיס יומי עם המעבדה האירופית לביולוגיה מולקולרית שנמצאת במכון האירופי לביואינפורמטיקה ועם GenBank אשר נמצא במרכז הלאומי למידע ביוטכנולוגי (NCBI), המהווה חלק מהספרייה הלאומית לרפואה של ארצות הברית.
משום כך שלושת מאגרי המידע הללו יכילו אותו מידע בכל רגע נתון.
בנק הדנ"א היפני החל לאסוף מידע גנומי בשנת 1987 והוא הבנק הגנומי היחיד ביבשת אסיה.
אף על פי שהבנק מקבל את עיקר המידע הגנומי שלו ממחקרים יפנים, הוא יכול לקבל מידע מכל מדינה אחרת בעולם.
הבנק הוקם על ידי משרד החינוך, התרבות, הספורט, המדע והטכנולוגיה היפני.
לבנק יש מועצה מייעצת עולמית אשר מונה 9 אנשים בסך הכול, 3 אירופאיים, 3 יפניים ו-3 אמריקאים.
מועצה זו מייעצת לבנק פעם בשנה במגוון נושאים: תחזוקה, התנהלות ותוכניות עתידיות.
בנוסף עליהם, לבנק יש ועדה שיתופית עולמית לייעוץ במגוון נושאים טכנולוגיים על ידי שיתופי פעולה עולמיים עם מספר גורמים.
בנק אש ישראל הוא בנק דיגיטלי ישראלי שקיבל רישיון בנק מבנק ישראל בדצמבר 2022. החל מנובמבר 2023 פועל הבנק במתכונת של לקוחות מוזמנים, והוא צפוי להיפתח בהדרגה לקהל הרחב בתחילת 2026.
הבנק נוסד על ידי היזמים יובל אלוני, המכהן כמנכ"ל קבוצת אש, אלכס ליברנט, המשמש כסמנכ"ל הטכנולוגיות, ושיר רענן, המכהנת כסמנכ"לית המוצר, כאשר בין משקיעיו הבולטים נמנה ניר צוק.
בדצמבר 2022 הוענק למוסד רישיון מטעם בנק ישראל, ומאז הוא פועל תחת הפיקוח על הבנקים.
את שדרת הניהול הבכירה מוביל היו"ר פרופ' שמואל האוזר, לשעבר יו"ר הרשות לניירות ערך, ולצדו מכהנת כסגנית ד"ר נדין בודו-טרכטנברג, שכיהנה בעבר כמשנה לנגידת בנק ישראל.
לתפקיד המנכ"ל מונה קובי מלכין, מנהל בנק אוצר החייל.
מבחינה עסקית, בינואר 2023 הצטרפה חברת כלל ביטוח למצבת בעלי המניות עם רכישת 5% ממניות הבנק תמורת השקעה של 100 מיליון ש"ח.
בהתאם לדיווחים מספטמבר 2025, הבנק צפוי להרחיב את פעילותו בתחילת 2026 ולאפשר הצטרפות לקוחות חדשים באמצעות שיטת הזמנות מלקוחות קיימים.
על אף שמספר הלקוחות המדויק טרם פורסם, הכוונה היא להנגיש את שירותי הבנק לציבור הרחב בישראל בקצב מהיר.
אסטרטגיית הפעילות של הבנק ממוקדת, ואינה כוללת בשלב זה מתן משכנתאות או שירותי מסחר בשוק המניות.
הבנק יפעל על בסיס מודל "שיתוף שווה" , שבו יחלוק עם לקוחותיו 50% מהכנסות הריבית שהוא ייצר מכספי העובר ושב שלהם, ללא תלות בסכום ההפקדה או ברכישת מוצרים נוספים.
המודל העסקי והאלגוריתם שמפעיל אותו רשומים כפטנט.
בנוסף, חשבונות העובר ושב בבנק יהיו חינמיים וללא דמי ניהול, דמי מנוי או עמלות.
בנק הפועלים הוא בנק מסחרי בישראל.
על פי נתוני הדוחות הכספיים לשנת 2023, זהו הבנק השני בגודלו בישראל במונחי הון עצמי, והוא מעסיק כ-8,800 עובדים.
הפעילות הבינלאומית של הבנק כוללת את סניף ניו יורק (BHI) ונציגויות בארצות הברית, ועוסקת בעיקר בהענקת שירותי אשראי עסקי, סח"ח ופיקדונות הן לחברות ישראליות הפועלות בארצות-הברית והן לחברות מקומיות.
כמו כן, כוללת את הפועלים שווייץ ובנק הפועלים לוקסמבורג שנמצאים בתהליך סגירה.
מניות הבנק נסחרות בבורסה לניירות ערך בתל אביב.
הבנק נוסד בשנת 1921 על ידי ההסתדרות הציונית וההסתדרות הכללית, והיה בשליטת ההסתדרות עד שנת 1983, עת הולאם עקב משבר מניות הבנקים.
בשנת 1997 נמכר גרעין השליטה בבנק לקבוצת אריסון-דנקנר בראשות תד אריסון.
בעלת השליטה בבנק עד לשנת 2018 הייתה חברת אריסון השקעות שבשליטת שרי אריסון.
בפברואר 2025 מונה נעם הנגבי ליו"ר הדירקטוריון.
באוגוסט 2024 מונה ידין ענתבי למנכ"ל הבנק.
ב-29 באוקטובר 1919, בישיבת הוועד הפועל הציוני, ביוזמת ברל כצנלסון (ואחרים) ובתמיכת ארתור רופין הוחלט על הקמת בנק שיתנהל על ידי הפועלים ולמענם.
הוועידה הראשונה של הסתדרות העובדים העבריים בארץ ישראל אשררה החלטה של הוועידה השישית של הסתדרות פועלי יהודה בדבר הקמת מוסד כספי לענייני עבודה שיהיה בבעלות הסתדרויות הפועלים בארץ ישראל, וקבעה כי הבנק יעמוד לשרותן של כל קבוצות הפועלים המיוסדות על בסיס קואופרטיבי, בכל ענפי פעולתן.
הבנק פתח את שעריו ב-1 באפריל 1921, סעיף ב' של תזכיר ההתאגדות של הבנק אמר כי מטרות הבנק הן: מניות היסוד הוקצו להסתדרות העובדים והוועד הציוני קיבל 43% בהנהלת הבנק.
בשנת 1928 מנע הבנק את קריסתה של חברת "סולל בונה", כאשר העמיד לרשותה הלוואה של 5,000 לא"י.
בין השנים 1923–1937 ניהל את הבנק יוסף אהרונוביץ.
יעקב לוינסון, שמונה ליו"ר הנהלת הבנק ב-1968, הוביל את בנק הפועלים לפיתוח מואץ ותוך 10 שנים הגיע הבנק למעמד של הבנק הגדול במדינה כשהוא חולף על פני בנק לאומי שהחזיק בתואר זה קודם לכן.
הוא אילץ את רוב המפעלים ההסתדרותיים החשובים לעבוד עם בנק הפועלים והביא לכך שיותר מ-90% מהעסקאות של מפעלי חברת העובדים ייעשו באמצעות בנק הפועלים (לעומת 40% קודם כניסתו לתפקיד).
במהלך כהונתו רכש בנק הפועלים את השליטה בבנקים קטנים רבים: בנק הלוואה וחסכון, בנק זרובבל, בנק יפת (ששינה שמו לבנק אמריקאי ישראלי לאחר שרכש את סניפיו של בנק אמריקאי שפעל בישראל), בנק אוצר החייל, בנק תל אביב למשכנתאות, בנק מסד, הבנק לחרושת ולמסחר, בנק משכן, בנק עין חי ואחרים.
בנק הפועלים נכנס לפעילות בינלאומית: ב-1971 נפתחו סניף בלונדון ונציגות בציריך, ב-1974 נפתח סניף בניו יורק והוקם בישראל בנק קונטיננטל, כשותפות בין בנק הפועלים ובנק האיגודים המקצועיים בגרמניה.
מגמה זו נמשכה בפתיחתם של סניפים נוספים ברחבי תבל.
בשנת 1971 עלה הבנק למקום השני (לפי גודל המאזן) בבנקאות הישראלית, ודחק את בנק דיסקונט למקום השלישי.
במהלך כהונתו של לוינסון בראשות בנק הפועלים גדל מספר סניפי הבנק מ-60 ל-330. לוינסון פרש מתפקידו בשנת 1983.
הבנק היה בבעלות ההסתדרות עד לשנת 1983 אז הולאם בעקבות משבר מניות הבנקים.
אפרים ריינר שימש כיו"ר הבנק (ובחלק מהתקופה, גם כמנכ"ל) בין השנים 1977 ל-1985, עת נאלץ לפרוש מתפקידו בעקבות דו"ח ועדת בייסקי.
מאז 1983 הייתה המדינה בעלת השליטה בבנק.
בפברואר 1995, פרסמה מדינת ישראל מכרז לרכישת הבנק.
למיכרז ניגשו שתי קבוצות, קבוצה בה היו שותפים ג'ורג' סורוס, תד אריסון ובנק גולדמן סאקס, וקבוצה שנייה בראשות איש העסקים אליעזר פישמן.
יישום המכרז התעכב במשך שנתיים ולא יצא לפועל.
בספטמבר 1997, נמכר לבסוף גרעין השליטה לקבוצת משקיעים בראשות תד אריסון, יחד עם משפחת דנקנר (שנכנסה לעסקה באמצעות חברת תעשיות מלח לישראל) וקבוצה של יהודים-אמריקנים (מייקל שטיינהרדט, לו רניירי, סקוט שאי, לן אברמסון וצ'ארלס שוסטרמן).
הקבוצה רכשה בסך הכל 43% ממניות הבנק תמורת 1.368 מיליארד דולר.
אריסון השקעות מימנה כ-40% מההשקעה, באמצעות הלוואה שהעמיד לרשותה קונסורציום בנקים בראשות הבנק הבינלאומי.
ואילו משפחת דנקנר באמצעות הלוואה של מעל למיליארד שקל מבנק לאומי, שהיה אז אף הוא בבעלות ממשלתית, על ידי שעבוד הקרקעות של חברת תעשיות מלח לישראל כבטוחה להלוואה.
דיבידנדים שחילק הבנק לבעלי המניות שימשו לצורך החזרי הריבית על ההלוואה.
לאחר מכירת גרעין השליטה החזיקה אריסון השקעות כ-21% ממניות הבנק ומשפחת דנקנר 11.6%.
בשנת 2004 החלו השותפים האמריקנים בגרעין השליטה למכור בהדרגה את מניות הבנק, ובינואר 2007 מכרה משפחת דנקנר את השליטה בתעשיות מלח לישראל לאריסון השקעות תמורת 886 מיליון שקל, והעניקה לה בכך את השליטה הבלעדית בבנק הפועלים.
במהלך תקופת בעלותה של המדינה ואף שנים לאחר מכן, המשיך הבנק להיות הבנק הגדול ביותר במדינה, והחל מחודש נובמבר 2007 חזר להיות הבנק השני בגודלו.
עם רכישת השליטה על ידי קבוצת אריסון-דנקנר מונה עמירם סיון למנכ"ל, שכיהן בתפקידו עד 2002, שאז הוחלף על ידי אלי יונס.
בדצמבר 2002 הכריז הבנק על כוונתו לפטר 900 עובדים שהיוו כ־10% מעובדי הבנק בישראל.
בסופו של דבר פוטרו 793 עובדים במהלך שנת 2003.
בשנת 2003, רכש את בנק הספנות ממייקל שטיינהארט, שהיה אז שותף לגרעין השליטה בבנק הפועלים עצמו (באמצעות שותפותו בקבוצת אריסון).
את שנת 2005 סיים בנק הפועלים ברווח של 2.9 מיליארד שקל, שהיה בזמנו הרווח הגבוה ביותר של כל הזמנים.
רווח זה נבע בעיקר ממכירת חברת הבת האמריקאית, בנק סיגניצ'ר.
הרווח הנקי של הבנק בשנת 2006 הסתכם בכ-3.4 מיליארד שקל.
בחודש מרץ 2007 חתם הבנק על מזכר עקרונות למכירת מניותיו בבנק יהב עם בנק מזרחי-טפחות, על פי ההסכם נקבע כי בנק יהב ימשיך לקבל שירותי תפעול מבנק הפועלים לתקופה של שלוש שנים.
באותו החודש הוחלף היו"ר שלמה נחמה בדן דנקנר.
באותה שנה נמתחה ביקורת רבה על התנהלות הבנק ושל אריסון בדגש על פיטורי נחמה והחלפתו בדנקנר, בעיקר על ידי הדירקטור החיצוני פרופ' אמיר ברנע.
בספטמבר אותה שנה, ברנע אף התפטר מתפקידו במחאה על ההתנהלות הזאת.
באוגוסט 2009 מונה ציון קינן למנכ"ל הבנק, במקום צבי זיו שהתפטר במרץ 2009. באותה שנה מונה יאיר סרוסי ליו"ר הבנק במקום דני דנקנר שפרש מתפקיד זה על-פי דרישת בנק ישראל.
באוגוסט 2016 נכנס אריק פינטו לתפקיד מנכ"ל הבנק.
בשנת 2016 השיק הבנק את אפליקציית התשלומים "bit".
לפי דיווחים, אחת ממטרות פיתוח האפליקציה הייתה להתמודד עם המידע העסקי שאבד לאחר שבנק הפועלים נאלץ לוותר על ישראכרט והמידע הצרכני שהיא סיפקה.
בשנת 2017 שודרה בכאן 11 הסדרה הראשונה של דו"ח רולניק שעסקה בשליטה בבנק, בטייקונים, בחובות דני דנקנר ובקשר בין הבנק לגופי התקשורת בארץ.
בשנת 2020 מונה דב קוטלר למנכ"ל הבנק.
בעבר ניהל הבנק פעילות בינלאומית ענפה אשר כללה סניפים שלוחות ובנקים בשליטתו ברחבי העולם.
נכון לשנת 2023 נותר רק סניף אחד של הבנק בניו יורק שהיקף פעילותו זניח ביחס להיקף פעילות הבנק.
בינואר 2026 נתן בית הדין לתחרות פסק דין המאשר עיצום כספי בסך 40 מיליון ש"ח שהטילה רשות התחרות על הבנק עקב מיזם משותף שלו עם בנק דיסקונט בחברת הפינטק "נימה".
הבנק מציע שירותים בנקאיים ללקוחות פרטיים ועסקיים, ובהם חשבונות ייעודיים לצעירים, סטודנטים וחיילים, מספק שירותי אשראי מקוונים, הלוואות דיגיטליות ותמיכה בארנקים דיגיטליים כגון גוגל פיי ו-Apple pay.
הבנק מפעיל מערך שירותים דיגיטליים, כולל אפליקציה לניהול חשבון, צ'אטבוט פנימי וכלים לניהול עובר ושב, פיקדונות ותוכניות חיסכון.
הבנק מאפשר פתרונות בנקאות פתוחה (Open Banking) וממשקי API לשיתוף נתוני חשבון עם גופים פיננסיים חיצוניים (בהתאם לרגולציה בישראל).
בנוסף, מקיים הבנק שיתופי פעולה עם חברות סטארט-אפ בתחומי תשלומים, זיהוי דיגיטלי וייעוץ השקעות, ומשתמש בטכנולוגיות ניתוח נתונים ובינה מלאכותית לצורך מניעת הונאות וזיהוי דפוסי שימוש.
אפליקציית ניהול החשבון של בנק הפועלים מאפשרת פעולות בנקאיות כגון העברות ותשלומים, ניהול כרטיסי אשראי, בקשת הלוואות, הפקדת צ'קים בצילום, פתיחת פיקדונות וניהול השקעות.
היא כוללת חיבור ביומטרי (זיהוי פנים או טביעת אצבע), קבלת התראות על תנועות חשבון ושימוש בארנקים דיגיטליים.
האפליקציה מתעדכנת באופן שוטף .
בנק הפועלים מפעיל את "המרכז לצמיחה פיננסית", המהווה בית ספר דיגיטלי חינמי המעניק ידע וכלים מעשיים להתנהלות כלכלית נבונה.
המרכז מציע מגוון הרצאות, קורסים ומדריכים המותאמים לקהלי יעד שונים, החל מילדים ונוער, דרך משפחות ועד לאזרחים ותיקים ובעלי עסקים קטנים במטרה לשפר את האוריינות הפיננסית בישראל.
במקביל, באמצעות "קרן פועלים בקהילה", הבנק משקיע בצמצום פערים חברתיים ותמיכה באוכלוסיות בסיכון.כולל קידום תעסוקה, תמיכה בעמותות ופרויקטים להנגשה דיגיטלית לצד עידוד התנדבות עובדים למען הקהילה ומתן מלגות לסטודנטים מהפריפריה.
בנק הפועלים נפגע באופן הקשה ביותר ממשבר הסאב פריים מבין הבנקים בישראל.
עיקר הפגיעה נבעה מרכישת איגרות חוב מגובות משכנתא מחברות כמו פאני מאי ופרדי מאק.
ברבעון הראשון בשנת 2008, לאחר שמועות על מחיקות ענק שהבנק יבצע והכחשות גורפות מצד מנהלי הבנק, דיווח הבנק על מחיקה בסכום של 350 מיליון דולר, בכך הגיע הבנק למחיקה מצטברת בסך של שמונה מאות מיליון דולר מפרוץ המשבר עד לאותה עת.
המחיקה בוצעה מההון העצמי של הבנק ונזקפה לקרן הון, ולא הוגדרה כהפסד בדוח רווח והפסד.
הפחתת ההון העצמי של הבנק גרמה לבנק להיסחר מתחת להון העצמי שלו לראשונה משנת 2003.
המשקיעים הגיבו בפאניקה ומניית הבנק נפלה בשיעור של למעלה משבעים אחוז, משער 2200 ביוני 2007 לשער 600 בפברואר 2009, בכך נמחקו למעלה משלושים מיליארד שקל מכספי המשקיעים.
בעת פרסום הדוחות הרבעוניים לשנת המס 2008 הודיע מנכ"ל הבנק צבי זיו על פרישתו וסיכם בדבריו את תוצאות הדוחות הכספיים במילים הבאות "שנת 2008, הייתה הגרועה בתולדות העולם הפיננסי המודרני - צונאמי כלכלי שאיש לא חזה את עוצמתו, ואף כלכלן לא השכיל לנבא את כמות ההרס שהוא נושא עימו".
פרשת העלמות המס בארצות הברית
בשנת 2015 פתח משרד המשפטים האמריקאי בחקירה נגד בנק הפועלים, בחשד שהחל מ-2002 ועד לפחות שנת 2014 הבנק פעל יחד עם עובדיו, לקוחותיו ואחרים להונות את הממשל האמריקאי בכל הנוגע לתשלום מיסים, סייע בהגשת דו"חות שגויים לרשויות המס ולהימנעות בפועל של לקוחותיו בארצות הברית מתשלום מיסים.
על פי החשד, בנק הפועלים סייע ללקוחותיו להסתיר את בעלותם בנכסים וכספים שהבנק החזיק בהם, באופן שאיפשר לאותם לקוחות להעלים מיסים.
בנוסף לכך, נחקר הבנק על מעורבותו בפרשת השחיתות של בכירים בפיפ"א.
לאחר שנים של התדיינות עם הרשויות בארצות הברית, הודיע הבנק, באפריל 2020, כי חתם עם רשויות המס האמריקאיות על הסכם הודאה בסיוע להעלמות מס ללקוחות הבנק, שבגינו ישלם קנסות בסך כולל של כ-875 מיליון דולר.
בשל הפרשה, על פי דרישת המפקחת על הבנקים, חדוה בר, החליט דירקטוריון הבנק שוועדה בלתי תלויה, בראשות שופט בית המשפט העליון בדימוס, יורם דנציגר, תבדוק את התהליכים הניהוליים ותהליכי הבקרה, שאפשרו את המעשים נשוא חקירת המס בכללותה, תוך התייחסות להיבטי ממשל תאגידי והתנהלות ההנהלה הבכירה והדירקטוריון.
באוקטובר 2022, מנהל מחלקה בבנק נחשד במעילת ענק, בכספי לקוח.
על פי החשד סכום המעילה הוערך בחמישים מיליון שקלים, הייתה זו המעילה הגדולה ביותר במדינת ישראל מאז פרשת הבנק למסחר.
קבוצת בנק הפועלים פועלת בישראל במכלול תחומי הבנקאות השונים ובפעילות המשיקה בשוק ההון, באמצעות ארבע חטיבות מרכזיות: החטיבה העסקית, החטיבה הקמעונאית חטיבת שווקים פיננסיים ובנקאות בינלאומית וחטיבת החדשנות ואסטרטגיה.
החטיבה משרתת לקוחות עסקיים, כאשר בתחום החברות הגדולות (corporate) פועלת החטיבה באמצעות סקטורים בעלי התמחות ענפית ובתחום החברות הבינוניות (Middle Market) פועלת החטיבה באמצעות מרכזי עסקים הפרוסים ברחבי ישראל.
בנוסף, החטיבה מעניקה שירות ללקוחותיה באמצעות מרכזי שירות המעניקים ללקוחות החטיבה שירותים תפעוליים, ובאמצעות מערך סחר חוץ הנותן שירותים לכלל לקוחות הבנק.
בנוסף, הגביר הבנק את השימוש בשירות תיאום פגישות עם בנקאים, והוסיף ערוצים נוספים לתיאום פגישות, כדי לאפשר ללקוחות לתאם מפגש אישי איכותי ומקצוע.
פועלים אקוויטי (Equity) זרוע ההשקעות הריאליות והבנקאות להשקעות של בנק הפועלים.
החברה משקיעה הון וחוב בחברות פרטיות במגוון סקטורים בישראל ובעולם, מספקת הלוואות ומציעה פתרונות צמיחה משולבים לחברות פרטיות.
בנוסף, לפועלים אקוויטי פלטפורמת השקעות אלטרנטיביות הכוללת השקעות בקרנות פרייבט אקוויטי מקומיות ובינלאומיות, הקמת קרנות והשקעות סינדיקציה עבור גופים מוסדיים.
החברה מספקת גם שירותי ייעוץ לבנקאות להשקעות, ליווי תהליכי מיזוגים ורכישות, גיוסי הון פרטיים והנפקות של חברות ישראליות או בעלות זיקה לישראל בבורסות בארצות הברית, באמצעות שותפות עם בנק ההשקעות האמריקאי William Blair .
פועלים אקוויטי מחזיקה ב-20% ממניות לידר שוקי הון, אחד מגופי החיתום המובילים בישראל.
חטיבת שווקים פיננסיים ובנקאות בינלאומית
החטיבה מרכזת את פעילות קבוצת הבנק במרבית תחומי שוק ההון בישראל ובחו"ל.
פעילות זו כוללת, בין היתר, מתן שירותי ביצוע פעולות מסחר בניירות-ערך (ברוקראז') שמירת ניירות-ערך, שירותי מסחר במטבעות והנגזרים, מחקר וייעוץ, שירותים למנהלי נכסים פיננסיים, ניהול תיקי השקעות, בנקאות להשקעות, עסקי חיתום וניהול הנפקות.
"פועלים השקעות" היה בית ההשקעות של הבנק שהוקם בשנת 1963, בשם "חברה להשקעות של בנק הפועלים בע"מ".
במהלך השנים הייתה "פועלים השקעות" לאחת החברות המובילות בישראל בקידום השקעות מגוונות בתעשייה, טכנולוגיה מתקדמת, תקשורת, פרסום, מחשבים, סחר, נדל"ן ותחומים נוספים.
בשנת 1996 רכשה חברת "אורדן תעשיות" את מניות השליטה בחברה מידי בנק הפועלים, תמורת 206 מיליון שקל, זאת בעקבות דיוני ועדת דוד ברודט לצמצום הריכוזיות במשק הישראלי, שהמליצה על צמצום החזקות הבנקים בתאגידים ריאליים.
בשנת 2001, שונה שם החברה לפולאר השקעות.
בשנת 2013 נכנסה "פולאר השקעות" להסדר חוב.
פועלים טק היא זרוע הבנקאות של הבנק המיועדת לתעשיית ההייטק בישראל ובארצות הברית.
האגף מספק שירותי בנקאות לחברות טכנולוגיה בשלבי פעילות שונים, החל מחברות בשלבים מוקדמים ועד לחברות צמיחה וחברות לקראת הנפקה.
הזרוע נוסדה בשנת 2015 כאגף ייעודי בתוך בנק הפועלים, במטרה להעניק שירותים פיננסיים מותאמים לחברות הפועלות בתעשיית הטכנולוגיה.
בפועלים טק שני מסלולי שירות עיקריים בהתאם לשלב ההתפתחות של החברה:
חברות צמיחה (Growth) – מקבלות שירות במרכז העסקים של פועלים טק בתל אביב, הכולל שירותי בנקאות ופעילות אשראי.
חברות בשלבים מוקדמים (Early Stage) – מקבלות שירות במסגרת מרכז ההייטק בהרצליה פיתוח ובסניפים ייעודיים נוספים ברחבי הארץ.
בנוסף לפעילות בישראל, פועלים טק מספקת שירותי בנקאות מסחרית לחברות טכנולוגיה בארצות הברית באמצעות סניף בנק הפועלים במדינה, בשיתוף פעולה עם בנק BHI.
הפעילות מתבצעת כסניף של הבנק ובכפוף לרגולציה הישראלית והאמריקאית.
מנכ"לי הבנק ויושבי הראש שלו לדורותיהם
יושבי ראש הבנק (יושבי ראש הדירקטוריון)
בשנת 1997 הפכה חברת תעשיות מלח לישראל לבעלת עניין בבנק.
בשנת 2007 נרכשה "תעשיות מלח לישראל" על ידי אריסון השקעות, בעלת השליטה בבנק, שבהמשך מכרה את המניות שבבעלות "תעשיות מלח לישראל".
עד לשנת 2018, משפחת אריסון החזיקה בעשרים אחוז ממניות הבנק.
בשלהי שנת 2018 שרי אריסון הודיעה על מכירה מדורגת של אחזקותיה בבנק, ובספטמבר 2022 השלימה את המהלך במכירת מניות בשווי של למעלה ממיליארד שקל, בכך נותר הבנק דה פקטו ללא בעלי שליטה.
בראשית ימיו של הבנק לא היה סמל קבוע ושם הבנק בגופנים שונים שימש כסמליל.
ב-1958 עוצב סמליל הכולל את שם הבנק בלבד.
בשנות ה-60 עוצב סמל גרפי המשלב את ראשי התיבות של הבנק (ב' ו-פ') בתוך תבנית ריבועית.
סמל גרפי זה שימש את הבנק כסמל משני עד 1998, גם לאחר החלפת הסמליל הראשי עשור לפני כן.
ב-1988 הושק סמליל בו הוצג לראשונה הצבע האדום המשמש את הבנק עד היום.
שם הבנק נכתב בגופן חיים מוצר והוקף במרובע אפור ובתוכו שני מקבילים אדומים.
ב-1998 לראשונה שולב ריבוע אדום בסמל.
ב-2001, עוצב סמל חדש, בו נכתב שם הבנק באותיות כחולות בגופן שנוצר במיוחד.
כוונתו המקורית של המעצב הייתה לסמל עפיפון אך משמעות זו נזנחה ונשארה רק הצורה המרובעת.
סמל זה שימש עד לינואר 2018, בו עודכנו צבעי הסמל לאדום ואפור בהירים יותר ושם הבנק מוצג באות ישרה, מודרנית, מעוגלת ולא נטויה.
במלאת 100 שנה להיוסדו, השיק הבנק עם דואר ישראל, ובהנפקת השירות הבולאי, את בול המאה, בעיצובה של מעצבת הבולים מירי גיסטור
בנק זרע הוא מוסד לשמירה והפצה של תאי זרע.
נכון ל־2018 בישראל פועלים 17 בנקי זרע, זהות תורם הזרע בישראל נשארת אנונימית, ותהליך ההזרעה מתבצע באמצעות הפריה מלאכותית.
בנוסף לשירותי הפריה באמצעות זרע מעניקים בנקי הזרע גם שירות אחסנה והקפאת זרע לשימוש עתידי עבור גברים החפצים בכך משום שיש חשש שבעתיד יאבד פריונם.
לדוגמה, חולי סרטן שאחת מתופעות הלוואי של חלק מסוגי הכימותרפיה היא פגיעה בפוריות.
דוגמה אחרת היא אוכלוסיות הנמצאות בסיכון גבוה יחסית למות כמו חיילים ושוטרים.
לקוחות נוספים של בנקי הזרע הן נשים טרנסג'נדריות לפני תהליך לשינוי מין במהלכו הן לוקחות תרופות שבין היתר פוגעות בפוריות.
תאי הזרע מוקפאים בחנקן נוזלי בטמפרטורה של מינוס 195 מעלות צלזיוס, בדרך זו מנת זרע תקינה יכולה להישמר במשך עשרות שנים.
תורם פוטנציאלי עובר תחילה שאלון טלפוני קצר האם הוא מתאים לפרמטרים המבוקשים ביותר בקרב הנשים שרוכשות את הזרע.
תנאי הסף להתחלת בדיקות ההתאמה ברוב המקומות הם גברים בגילאי 20 - 35, גובה 180 סנטימטרים ומעלה, לא נשואים, עבר רפואי ונפשי נקי, פרופיל צבאי גבוה, בעל השכלה גבוהה, חברתי, בעל מראה חיצוני מעולה.
מכיוון שהתרומה היא אנונימית אין לבנק הזרע פרטים מזהים על התורם ולכן את רוב הפרטים הם מקבלים מהתורם עצמו במהלך ראיון אישי בו מתרשם הצוות מאיכותו הפוטנציאלית של התורם.
המניע העיקרי לתרומות הוא בדרך כלל כספי בהתאם לקהל היעד הצעיר של התורמים אולם יש גברים התורמים ממניעים התנדבותיים ואבולוציוניים.
התורם עובר גם סדרת בדיקות לשלילת מחלות גנטיות, בדיקות סמים ומחלות מידבקות כמו איידס.
לאחר מכן הוא מתבקש לתת דגימת זרע ראשונית בה בודקים שני פרמטרים מרכזיים, בהם ספירת זרע.
מתקבלים תורמים בעלי 40 מיליון תאי זרע לתרומה ומעלה.
תאי הזרע עוברים גם בדיקת התאוששות מהקפאה.
במהלך בדיקות אלו נופלים כ-70 אחוז מהפונים הפוטנציאלים.
התהליך אמנם נקרא תרומה משום שהוא מעשה הומני אולם למעשה על כל מנת זרע מקבל התורם סכום כסף.
בארצות הברית בה יש אפשרות לבחור בין תרומה אנונימית לתרומה בעלת זהות גלויה המחירים הם כ-100 דולר לתרומה אנונימית וכ-500 דולר לתרומה גלויה.
בישראל בה כל התרומות הן אנונימיות המחירים נמוכים יותר ומתחילים ב-400 ש"ח עד 1000 ש"ח.
תורם שעבר את כל השלבים מוזמן לתרום מספר פעמים רב, לעיתים אפילו פעמיים בשבוע.
שלושה ימים לפני התרומה אסור לאונן או לקיים יחסי מין כדי לשמור על ריכוז גבוה של תאי זרע בדגימה.
תרומת הזרע מתבצעת בחדר פרטי בו יש מגזינים פורנוגרפיים להגברת החשק המיני.
מאחר שלגברים מסוימים תמונות אינן מספיקות וקיימת בעיה של היגיינה, ישנם מקומות בעולם שבהם נעשה שימוש במחשב, עם מבחר סרטים לבחירה העובר חיטוי מתורם לתורם או מופעל ללא מגע.
התרומה עצמה ניתנת במבחנה הדומה לבדיקות שתן.
במדינת ישראל סוגיית תרומת הזרע מעוגנת בחקיקת משנה בלבד משנת 1979 הנקראת "תקנות בריאות העם בנק הזרע".
הנחיות מדויקות יותר מעודכנות באמצעות חוזר מנכ"ל משרד הבריאות המסדירות את נושא תרומות הזרע ואנונימיות התרומות בישראל.
ב-1988 הותר לנשים רווקות להשתמש בתרומת זרע, אך עד 1997 הן נדרשו לעבור בדיקה פסיכיאטרית ובדיקה של עובדת סוציאלית.
כיום כל אדם שמגיע לתרום זרע חותם על טופס בו הוא מאשר שהתרומה היא אנונימית, כך שאף פרט מזהה לא יעבור לאישה הרוכשת את מנת הזרע.
הנשים מצידן חייבות לחתום על מסמך בו הן מפרטות שלא יהיו להן כל תביעות עתידיות להכיר את אבי הילד לרבות תביעת מזונות או אבהות.
כל בנקי הזרע בישראל חייבים לקבל אישור ממשרד הבריאות כדי להעניק שרותי אחסון והפצה לתאי זרע אנושיים.
כיום במדינת ישראל אין תאום בין בנקי הזרע ומספר הפעמים בהם מותר לאדם לתרום אינה קבועה בחוק, כך שמעשית ייתכן שאדם יתרום מספר פעמים רב במספר בנקים ועל ידי כך יביא לעולם מספר רב של ילדים.
על פי נתוני משרד הבריאות בישראל באים לעולם כאלף ילדים בשנה מתרומת זרע.
בישראל פועלים בנקי זרע, המחולקים בין בתי חולים ציבוריים ומכונים פרטיים.
בנקי זרע קיימים בכל בתי החולים הגדולים בישראל.
במרכז קיימים 4 בנקי זרע ציבוריים: בית החולים איכילוב בתל אביב, בית החולים שיבא בתל השומר, בית החולים בילינסון בפתח תקווה, ובית החולים שמיר בצריפין.
בצפון קיימים 6 בנקי זרע: בית החולים רמב"ם בחיפה, בית החולים כרמל בחיפה, בית חולים אלישע בחיפה, מרכז רפואי בני ציון בחיפה, בית החולים העמק בעפולה, ובית החולים פוריה בטבריה.
בדרום פועלים 2 בנקי זרע: בבית החולים סורוקה בבאר שבע ובבית החולים ברזילי באשקלון.
בנוסף קיימים ארבעה בנקים פרטיים בהם בנק הזרע קריו בנק רמת השרון וקריו בנק אלישע חיפה, בנק הזרע אסותא רמת החייל ומדיקל סנטר הרצליה.
כמו כן מרבית הבנקים מאפשרים לייבא דרכם תרומת זרע מחו"ל.
בנק זרעים מאחסן זרעים במטרה לשמר מגוון גנטי, לכן אפשר לראות בו סוג של בנק גנים.
לאחסון זרעים סיבות רבות: מטרה אחת היא שמירת גנים הנחוצים למגדלי הצמחים כדי להגדיל את התפוקה, ליצור עמידות למחלות וליובש, להגדיל את הערך התזונתי, לשפר את הטעם ועוד.
מטרה נוספת היא שימור המגוון הביולוגי על ידי שמירת מיני צמחים מוגנים או נדירים.
צמחים רבים שהיו בשימוש בימים עברו, נדירים היום; בנק הזרעים מאפשר לשמר את ערכם ההיסטורי והתרבותי.
אוספי זרעים, הנשמרים בתנאי טמפרטורה ולחות מבוקרים, מוגנים נגד אסונות טבע, התפרצות מחלות או מלחמות.
בנק הזרעים, בדומה לספרייה, מכיל מידע בעל ערך רב על אסטרטגיות שפותחו לצורך המאבק במצוקת הצמחים, מידע בו ניתן להשתמש ליצירת שינויים גנטיים בזרעים קיימים.
מרבית הבנקים הללו ממומנים מכספי ציבור והזרעים עומדים לרשותם של חוקרים, לתועלת הציבור
לבנק הזרעים תפקיד חשוב בשיכוך תנודות בצפיפות אוכלוסיות צומח, בהוותו מבלע ליבולים גדולים מעבר לכושר הנשיאה של השטח, ומקור להתחדשות אחרי מחזורי יבול דלים.
יש להבדיל בין זרעים שמקורם בבנק הזרעים לכאלו שמקורם ביבול השנה הקודמת.
מקצת יבול אותה שנה אכן יכול להיכנס אל בנק הזרעים, אך הסבירות לנביטה אינה גדולה בשל מנגנוני עיכוב נביטה האופייניים למינים במערכת הכוללת בנק זרעים.
רוב הצומח החד שנתי אכן מקורו בבנק הזרעים, אך במקרים בהם נמנעה טריפה, יבול השנה שעברה יקדים לנבוט ויהיה בעל יתרון תחרותי ניכר.
במערכת אקולוגית ישנה זרימה מתמדת של זרעים אל בנק הזרעים וממנו.
קצב הזרימה נקבע על פי מאפייני המערכת, דוגמת תנועת המצע (חול, לס, קרקעות כבדות), תנובת הצומח ומגוון טורפי הזרעים (מכרסמים, ציפורים, נמלים וחרקים אחרים).
גידול בבנק הזרעים נעשה על ידי בעיקר על ידי תנובת הצומח המקומי וכן על ידי יבוא זרעים בצורות שונות (רוח, מים, חיות וכדומה).
בנק הזרעים מצטמצם בשתי דרכים - בעיקר בשל נביטת הזרעים אך גם על ידי טריפתם מאחר שטורפי הזרעים מתמקדים ביבול הזרעים הנוכחי יותר מאשר חיפוש ומיצוי תנובות שנים עברו.
בבנק הזרעים נמצאים בדרך כלל זרעים שנוצרו ביותר מעונת רבייה אחת.
גילם של הזרעים בבנק הזרעים תלוי בחיוניות של הזרעים ובסוג מנגנון עיכוב הנביטה שלהם.
בחלק מהמינים הזרעים שומרים על חיוניות במשך שנים ספורות בלבד (למשל במשפחת הדגניים) אך במרבית המינים מגיעה החיוניות לעשר עד עשרים שנים.
יש מינים שהזרעים שלהם שומרים על חיוניות במשך עשרות רבות של שנים ואפילו מאות שנים (בסוג לוטוס, למשל).
בנק ההשקעות האירופי הוא המוסד הפיננסי של האיחוד האירופי שהוקם ב-1958 לפי הסכם רומא.
בכך, היווה את הבנק המולטילטרלי האזורי הראשון לפיתוח.
הבנק הוא ארגון ללא מטרות רווח שבאפשרותו לספק הלוואות, ערבויות, ומספק ייעוץ כלכלי לפרויקטים אשר יקדמו את מטרות האיחוד האירופי, גם במידה ופרויקטים אלו מתרחשים מחוץ למדינות האיחוד.המטה הראשי של הבנק שוכן בשדרות קונראד אדנאואר ברובע קירשברג שבעיר לוקסמבורג.
האדריכל הראשון של המבנה היה הבריטי סר דניס לסדון, וזוהי אחת מעבודותיו המעטות שנעשו מחוץ לממלכה המאוחדת.
תקציבים אאשר גויסו מועברים בתנאים מיטיבים לפרויקטים אשר יקדמו את מטרות האיחוד..
הבנק אינו ממומן באמצעות תקציב האיחוד האירופי, אלא על ידי גיוס כספים בשוק ההון באמצעות איגרות חוב.
כל אחת מחברות האיחוד האירופי מעבירה ממון לבנק ההשקעות האירופי, סכום אשר מתכתב עם הרווחים של אותן חברות כתוצאה מתוצרן המקומי-גולמי.
הבנק פעיל בכ-140 מדינות ברחבי העולם, וכ-10% מרווחיו מושקעים במדינות אשר אינן חברות באיחוד האירופי, כדי לתמוך ולקדם את מדיניות הפיתוח תמיכה ושיתוף הפעולה בה האיחוד האירופי דוגל.
מטרת הבנק היא לסייע במימון השקעות המקדמות את מטרותיו של האיחוד האירופי, ובייחוד פיתוח אזורי, רשתות תחבורה טרנס-אירופיות, טלקומוניקציה ואנרגיה, מחקר, מחקר ויוזמה, הגנה ושיפור הסביבה הטבעית, בריאות וחינוך.
בניגוד למשתמע משמו של הבנק הוא לא בנק השקעות.
הבנק מספק מימון לשיתוף פעולה של האיחוד האירופי כפי שנקבע בהסכמים עם מדינות ברחבי אירופה, המזרח התיכון, אפריקה, אסיה, אמריקה הלטינית, הקריביים והאוקיינוס השקט ופועל כבנק לפיתוח אזורי.
עיקר הפרויקטים אשר הבנק האירופי להשקעות מממן אינם יכולים להתקיים באמצעות אפשרויות המימון בהישג יד לאינדיבידואל.
על אף שמו, הבנק אינו עוסק בהשקעות.
מרבית ההלוואות אשר ניתנות על ידי הבנק ניתנות לחברות האיחוד האירופי, כאשר יתר ההלוואות ניתנות לדרום מזרח אירופה ואיסלנד.
הבנק האירופי להשקעות מהווה חלק מקבוצת מוסדות כלכליים מטעם האיחוד האירופי, יחד עם הקרן האירופית להשקעות.
נוסף לכך, הוא מחזיק ברוב המניות בה.
הבנק האירופי להשקעות הוא אחד המלווים העל-לאומיים הגדולים בעולם.
פועלו של הבנק מתמקד בתחומי האקלים והסביבה, פיתוח תשתיות ותמיכה בחברות קטנות עד בינוניות.
בעת משבר כלכלי, כגון המשבר הכלכלי בשנת 2008, והמשבר הכלכלי בעקבות מגפת הקורונה, בנק ההשקעות האירופי מהווה מקור ממון משמעותי.
החל מהקמתו מוערך כי הבנק השקיע מעל לטריליון אירו.
הבנק האירופי להשקעות הוא אחד המממנים העיקריים של כלכלה ירוקה בעולם.בשנת 2007, הפך למוסד הראשון אשר נתן איגרות חוב ירוקות.
בשנת 2019, התחייב הבנק להפסקת מימונם של פרויקטים לגילוי דלק מאובנים עד שנת 2021. הבנק ישקיע טריליון אירו בפרויקטים בנושא אקלים עד שנת 2030, כולל ביסוס העברה צודקת.
הבנק האירופי להשקעות נוסד בכדי לסייע בפיתוח צודק בקרב האיחוד האירופי, על ידי מתן הלוואות לאזורים מתקשים ולטובת השוק הפנימי באיחוד האירופי.
הבנק האירופי להשקעות מלווה הן במגזר הפרטי והן במגזר הציבורי באמצעות מספר אמצעים פיננסיים.
מימון מהווה את פעולתו העיקרית של הבנק, אך הוא מספק גם הכוונה והצעות למקורות נוספים להשקעה.
הבנק האירופי להשקעות מספק הלוואות ארוכות-טווח, אשר באופן טיפוסי לבנק המהוות מימון של עד כ-50% מעלות הפרויקט, לטובת המגזרים הפרטיים, הציבוריים, ולעיתים חברות בינוניות באמצעות מתווכים.
הסכום ההתחלתי של הבנק לטובת מימון פרויקט יחידני פרטי מתחיל מכ-25 מיליון אירו.
לעומת זאת, הבנק מציע גם מתווה הלוואות המתחילות בכ-100 מיליון עבור גורמים מהמגזר הציבורי לטובת תוכניות המאגדות בתוכן מספר פרויקטים קטנים.
פרויקטים הן ציבוריים והן פרטיים אשר קיבלו הלוואה, מחויבים לשרת את אחת או יותר ממטרות הבנק האירופי להשקעות.
מלבד זאת, הבנק מלווה גם לבנקים מתווכחים באיחוד, לטובת מימון של חברות בינוניות מקומיות החשובות לכלכלת האיחוד, הזקוקות להלוואה של עד כ-12.5 מיליון אירו, בניגוד להלוואה למגזר הפרטי אשר מתחילה מ-25 מיליון אירו.
הבנק האירופי להשקעות משקיע או מהווה אחד מהמשקיעים בחברות וקרנות המתמקדות בתשתיות, סביבה או במיזמים ותאגידים קטנים עד בינוניים, לטובת הון המאפשר לחברות להגדיל את רווחיהן באמצעות מכירת מניות קצרות טווח או לטובת השגת מטרות פיננסיות ארוכות טווח.
לעיתים, הבנק האירופי להשקעות מספק מימון חצי ישיר כדי לתמוך בחברות המכוונות אל צמיחה כלכלית.
תמיכה זו כוללת הלוואות בסיכון לחברות אירופאיות בתחומי ביוטכנולוגיה, הנדסת תוכנה, טכנולוגיות מידע ותקשורת, טכנולוגיה נקייה, אנרגיה מתחדשת, אוטומציה, הנדסה, ומדעי החיים.
השקעות מסוג זה הן תוספת יחסית חדשה למדיניות הבנק, נוטות להיות קטנות מהמגבלות אשר קדמו להן בעסקאות קודמות, מאחר שקהל היעד שלהן הוא חברות מתחילות (סטארט אפ) וחברות צמיחה.
הקרן האירופית להשקעות תומכת בעבודתו של הבנק על ידי עבודה עם שותפיו: מחזיקי איגרות חוב, בנקים וכיוצא בזה.
השקעותיו של הבנק בממון ובהון בסיכון מכסים בדרך כלל בין 10% ל-20% מסכום המימון, עם תשואה של כ-25% במקסימום, תוך התייחסות לשינויי אקלים, תשתיות, או התפתחויות במגזר הפרטי אשר להן השפעה על מטרות הפיתוח או בעלות השפעה חברתית.
הבנק מספק שיפור של דירוג האשראי עבור לקוחות המחזיקים בחוב בכיר, באמצעות חדלות פירעון, ערבויות להלוואות ומכסות אשראי.
שיפור דירוג האשראי הוא תהליך שיפור הזכאות לאשראי על ידי נקיטת אמצעים פנימיים וחיצוניים.הבנק מגן על החובות הבכירים, משפר את דירוג האשראי ומסגרות האשראי לטובת מימון פרויקטים, ומטרתו לסייע לפרויקטים למשוך מימון פרטי נוסף ממשקיעים ממסדיים.
בעקבות מתן ערבויות למיזמים קטנים או בינוניים, הבנק מכסה חלק מההפסדים האפשריים מההלוואות, ומכין את השטח למימון נוסף.
ערבות היא מסמך משפטי בה צד שלישי מבטיח לכסות את חובו של המלווה או לטפל בחוב במקרה של אי פרעון החוב או ריבית הפרה.
הבנק האירופי להשקעות מספק שירותי ייעוץ הניתנים על ידי המרכז האירופי לייעוץ.
שירותים אלו זמינים עבור יוזמות פרטיות או ציבוריות, בתוך האיחוד האירופי ומחוץ לו.
מלבד ייעוץ במנגנוני השקעות ספציפיים או פיתוח השוק, השירותים המוצעים כוללים בתוכם הנחיה אסטרטגית ויישומית לטובת סיום הפרויקט.
עוד לפני הסכם מימון עם הבנק האירופי להשקעות או משקיעים אחרים, לקוחות מנצלים את מומחיותו של הבנק בתחומי בניית תשתית פיננסית, רכש ורגולציה, או הערכת השפעה.
לדוגמה: בנוגע להשלכות הפרויקט בנושא שינוי האקלים.
הבנק אינו מספק ייעוץ בנושאי רכש או מכירה של מערכות ביטחון, או שירותי ייעוץ הנוגעים בהערכה או ביקורת ספרים של פרויקטים.
מלבד שימוש במשאביו למימון פרויקטים, הבנק האירופי להשקעות מבסס מנדטים ושותפויות המסייעות במימון פרויקטים מסוכנים יותר, ומיזוג של חובות עם מענקים כספיים.
מענקים אלו הם כספים או מוצרים אשר הוקצו מחדש ולא מחייבים תשלום בחזרה.
מנדטים יכולים לכלול בתוכם השקעות פיננסיות, ושימוש לטובת ייעוץ פיננסי וטכני.
לבנק ההשקעות האירופי שותפויות עם ארגונים בכל העולם, הכוללים את הנציבות האירופית, השירות האירופאי ליחסי חוץ, האיחוד האירופי, והקרן הבין לאומית לפיתוח חקלאי.
הבנק האירופי להשקעות הוא מוסד ללא מטרות רווח.
על אף היותו גוף מטעם האיחוד האירופי, משאביו וממונו אינם נובעים מהתקציב של האיחוד האירופי.
הבנק עצמאי כלכלית, ובעל משאבים וכסף אשר גויסו דרך שוקי הון בינלאומיים.הבנק מנפיק איגרות חוב להלוואת כסף משוק ההון, אשר אותו הוא מלווה ללקוחותיו.
שיטה זו שכיחה בקרב ממשלות ותאגידים כדי לקבל הלוואות.
שני הצדדים מסכימים על תאריך בו על ההלוואה להיות משולמת, פעמים רבות עם ריבית.
איגרות החוב של הבנק נקנות על ידי משקיעים מוסדיים ומשקיעים קנייניים ברחבי העולם.
בנק ההשקעות האירופי מתמקד בהשקעות ארוכות טווח ומדורג בדירוג הגבוה האפשרי על ידי חברות ביקורת האשראי.
דירוג זה מאפשר לבנק להלוות כספים בריבית פחותה, כדי להלוות אותו בריבית פחותה אף יותר לפרויקטים בתוך ומחוץ למטרות האיחוד האירופי.
בנוסף לאיגרות חוב המהוות תו-תקן ואיגרות חוב ציבוריות ופרטיות, והשקעות פרטיות המשתנות מבחינת גודלן, המטבע שנמצא בשימוש, תשואות ומבנים, הבנק מציע איגרות חוב ירוקות.
אגרת החוב הירוקה הראשונה בשנת 2007, והיא נקראה "אגרת מודעות אקלים".
הבנק הוא המנהיג העולמי מבחינת איגרות חוב ירוקות עם מעל ל-30.8 מיליארד אירו אשר גויסו בשנת 2020 על פני 16 סוגי מטבעות.
באמצעות הכספים אשר גויסו דרך איגרות חוב ירוקות, הבנק תומך באופן אקסקלוסיבי בפרויקטים התורמים לפעולה סביבתית במגזר קיימות ושימור אנרגיה (ובתוכה אנרגיית רוח, אנרגיה הידרואלקטרית,אנרגיה סולארית ואנרגיה גאותרמית).
ממונו של בנק ההשקעות האירופי נובע ממחזיקי המניות בו, המדינות החברות באיחוד האירופי.
כל מדינה תורמת באופן עקבי סכום המבוסס על תוצר מקומי גולמי המייצג את משקל כלכלתה בתוך האיחוד האירופי בזמן הצטרפותה אליו.
לאחר יציאת בריטניה מהאיחוד האירופי, חבר הנאמנים של בנק ההשקעות האירופי החליט כי על החברות אשר נשארו באיחוד יגדילו באופן פרופורציונלי את תרומתם לממון הבנק, כדי להשאיר את הסכום הסופי של תרומות לבנק יציב - כ־243.3 מיליארד אירו.
נכון למרץ 2020, ממונו של הבנק גדל בכ-5.5 מיליארד אירו, לאחר ששתי מדינות חברות החליטו להגדיל את סכום תרומת הממון לבנק (פולין ורומניה)
עזיבתה של הממלכה המאוחדת את האיחוד האירופי לא פגעה בדירוג האשראי של הבנק.
בנק ההשקעות האירופי בעת משבר COVID-19
הבנק האירופי להשקעות סיפק משאבים פיננסיים לטובת ההשלכות הכלכליות של המגפה, מקרי חירום הקשורים לבריאות, מאמצי מציאת חיסון למגפה ואמצעים היכולים למנוע את התפשטות הווירוס.
ב-26 במאי 2020, חבר הנאמנים של הבנק אישר את הקרן הפאן-אירופית לערבונות (Pan-European Guarantee Fund (EGF)).
קרן שבה 25 מיליארד אירו, הנתמכת על ידי מועצת אירופה והיא מהווה חלק מחבילת תגובה מטעם האיחוד האירופי במאבק בנגיף Covid-19. כל 27 המדינות החברות באיחוד האירופי הוזמנו לתרום לקרן באמצעות ערבונות, המתאימות באופן פרופורציונלי לכמות המניות של אותה המדינה בבנק.
בכך, בנק ההשקעות האירופי שם למטרתו להניע עד ל-200 מיליארד אירו למימון נוסף של עסקים אירופים קטנים עד בינוניים מהמגזר הפרטי.
חברות של האיחוד האירופי זכאיות לבקש מימון מהקרן הפאן-אירופית לערבונות, במידה והן נתקלות בבעיות פיננסיות בעקבות ההשלכות הכלכליות של המגפה, אשר היו מסוגלות להבטיח הלוואות תחת הנסיבות אשר היו לפני המגפה.
בדצמבר 2019, הבנק האירופי להשקעות חתם על הלוואה של כ-50 מיליון אירו כדי לסייע לחברת BioNTech למצוא טיפולים לסרטן.
הלוואה חדשה על סך 100 מיליון אירו אושרה ביוני 2020, כדי לסייע בבחינת וייצור החיסון.
חיסון זה אושר על ידי הממלכה המאוחדת.
הבנק האירופי להשקעות עובד עם מדינת ישראל מאז 1981. הבנק פועל בגבולות ישראל לפי הנחיות האו"ם והסכמים בילטרליים אחרים.
הבנק האירופי להשקעות תרם לפיתוח פרויקט התפלת מים באמצעות מימון של ארבעה שיתופי פעולה בין המגזר הפרטי לציבורי.
בו, הוקמו מספר מפעלים להתפלת מי ים, וב-2020 נפתח מפעל ההתפלות הגדול באיחוד האירופי.
ביחד, כלל המפעלים מייצרים כ-577 מיליון קוב מים בשנה.
באפריל 2020, הבנק האירופי להשקעות חתם על שיתוף פעולה עם ישראל לפיתוח שיטות טיפול לנגיף הקורונה וצרכים רפואיים אחרים.
בנק ולירו ושות' נוסד בשנת 1848 על ידי יעקב ולירו, חיים אמזלאג ואיש העסקים הארמני, יעקב פאסקאל, והיה הבנק הראשון בארץ ישראל.
על פי נחום דוד פריימן ב"ספר הזיכרון הירושלמי" (1913) הון היסוד של הבנק עמד על 3,000,000 פרנקים שהיו שווי ערך ל-120,000 ליש"ט.
הסניף הראשי של הבנק היה בתוך העיר העתיקה סמוך לשער יפו, בדירה בת 2 חדרים.
עם התרחבות פעילות הבנק נפתחו שני סניפים נוספים, האחד בעיר יפו שנוהל על ידי בנו הבכור של יעקב, משה יוסף (1837–1879), והשני בעיר הראשית של האזור, דמשק.
חיים אהרן, בנו הצעיר של יעקב ולירו, החל לעבוד בבנק שניהל אביו בגיל 15. בשנת 1875 התמנה למנהל סניף הבנק בירושלים, ובשנת 1880, לאחר מות אחיו יוסף, התמנה למנהל הכללי של הבנק.
בתחילת פעילותו עסק הבנק במתן שירותים פיננסיים לאוכלוסייה המקומית, כגון פיקדונות, הלוואות והעברת כספים.
עם הרחבת פעילותו, החל לעסוק גם במתן שירותים פיננסיים לממשלה העות'מאנית, לקונסוליות הזרות, ולמוסדות המסונפים לכנסיות ולאגודות צדקה.
לבנק היה מעמד חשוב בהתפתחות החברה היהודית בארץ ישראל.
דרך הבנק הועברו מאירופה כספים לארגונים, למוסדות ולתושבים יהודיים.
בין השאר הועברו באמצעות הבנק חלק מכספי החלוקה שהגיעו לירושלים מאירופה.
החלוקה הייתה גורם משמעותי בכלכלת העיר.
מקבליה נחלקו לשני סוגים: מקבלי "החלוקה הקטנה", שקיבלו מזומנים, ומקבלי "החלוקה הגדולה" שהיו מקבלים שטרות לפירעון במועד עתידי ולווים כנגדם מזומנים מהבנק.
במחצית השנייה של המאה ה-19 וכחלק מתהליך הרחבת פעילותו, החל הבנק לעסוק בהעברת כספים ובאספקת שירותים בנקאיים לצליינים הרוסים הרבים שהגיעו לירושלים בעקבות רכישת הקרקעות של השטח העתיד להיקרא מגרש הרוסים.
בנוסף לכך עסק הבנק גם במימון הבנייה של מתחם מוקף חומה ובו כנסייה, בית חולים, אכסניות לעולי רגל ובית מגורים לקונסול הרוסי.
השותף המייסד, הארמני פאסקאל, שימש בין היתר גם כמתורגמן של הקונסוליה האוסטרית בירושלים.
באמצעות קשריו השפיע על הקיסר האוסטרי פרנץ יוזף לפעול בניהול ענייניו הכספיים הנרחבים בארץ באמצעות בנק ולירו.
הקיסרות האוסטרו-הונגרית הייתה בעלת אינטרסים רבים בארץ, והקימה בירושלים בית דואר ששירת את התושבים וכן את מבנה האכסניה האוסטרית שהוקמה כמוסד דתי אך נמצאה בחסות הקונסוליה האוסטרית בעיר.
בנק ולירו סיפק שירותים שונים לעסקיו של הברון אדמונד ג'יימס דה רוטשילד בווינה, בלונדון ובפריז.
משהחל הברון להשקיע כספים בארץ ישראל הוא נעזר בשירותי הבנק לצורך העברת הכספים והפקדתם.
כך למשל, בשנת 1854 הקימה משפחת רוטשילד את בית החולים היהודי הראשון בירושלים, בית החולים מאיר רוטשילד.
הכספים שהועברו לצורכי מימון הבנייה הועברו באמצעות בנק ולירו.
בשנת 1883 הודיע הברון למנהל מקוה ישראל על פתיחת חשבון אשראי של עשרת אלפים פרנק בבנק ולירו בירושלים לסיוע להתיישבות העברית.
במהלך שנות פעילות הבנק התפתח עיסוקו בתחום הנדל"ן, הבנק רכש בעלות על קרקעות בעיקר בדרך של רישום משכנתאות כנגד הענקת הלוואות וממימושן.
לאחר שנים של פעילות פיננסית ענפה כאחד הבנקים היחידים בארץ ישראל, נסגר הבנק סופית בשנת 1915, כפועל יוצא מתוצאות מלחמת העולם הראשונה, תהליכי המודרניזציה והחילון, ופנייתו של הדור הצעיר במשפחה למקצועות אחרים.
בנק זרובבל היה בנק ישראלי ששירת את האגודות השיתופיות בעיקר מ"המגזר האזרחי".
בנק זרובבל נוסד ב-1932 והחל את פעילותו ב-1933. הבנק נוסד על ידי 37 באי כח של אגודות שיתופיות בעזרת זרוען "מרכז ברית פיקוח של אגודות האשראי בישראל".
הוא שימש כבנק אגודות האשראי בארץ ישראל ויועד למתן אשראים רק לאגודות האשראי השונות שפעלו באותו זמן.
רצונן של האגודות לחיות מיגיע כפיהן פעל כזרז להקמת בנק ובכך "נחסכה" מהאגודות בקשת עזרה מבחוץ.
המקור הראשי לגיוס הכספים היה הנפקת איגרות חוב.
כמו כן השקיעו האגודות השיתופיות בבנק, על אף שהונן עצמן לא היה גדול.
הבנק נתן אשראי בשלושה תחומים:
הון חוזר שבו משתמשות האגודות לתת הלוואות לחבריהן.
הלוואות למטרות מיוחדות כגון חקלאות, מסחר, תעשייה, תחבורה, שיכון, מלאכה, משקי עזר ועוד.
אשראי להבטחת רזרבה של האגודות במקרה של הוצאת פיקדונות רבים.
הבנק הצליח תוך מספר שנים לאגד עשרות אגודות ועשרות אלפי חברים.
ב-1939 הפך לחברת מניות בדומה לבנקים אחרים.
מנהלו הראשון היה הרב ישעיהו שפירא, ממנהיגי תנועת העבודה של הציונות הדתית.
ב-1959 התמזג לתוכו "בנק לקרדיט גומלין" שהוקם ב-1926 וגם הוא היה מסונף ל"ברית פיקוח".
בשנת 1962 הוקמה שותפות בין הבנק ובין אוצר האכרים למשכנתאות, ולבנק זרובבל הועברו פעולות של האוצר שלא נגעו למשכנתאות.
בשנת 1966 נפתחו לבנק שלושה סניפים חדשים והיו לו סך הכל 13 סניפים.
בפברואר 1970 התאחד הבנק המשותף עם הבנק לחרושת ולמסחר ובעקבות סכסוך משפטי ויתר על השם וחזר לשם זרובבל.
הבנק נרכש ב-1971 על ידי בנק הפועלים.
בנק השקעות הוא תאגיד המספק שירותי ייעוץ וניהול בנושא עסקאות פיננסיות עבור יחידים, תאגידים, וממשלות.
בנקאי השקעות מעניקים שירותים הן ל"צד מוכר" והן עבור "צד קונה", עוסקים בגיוס כספים על ידי חיתום, ומייצגים את לקוחותיהם בהנפקת ניירות ערך.
בנק השקעות גם מסייע לחברות המעורבות בתהליך מיזוג ורכישה (M&A), ומספק שירותים נלווים כמו עשיית שוק, מסחר בנגזרים ומניות, ושירותי הכנסה קבועה (Fixed Income instruments).
סוגים של גופים הפועלים בצד הקונה, להם מייעצים בנקי ההשקעות, הם קרנות השקעה פרטיות (פרייבט אקוויטי), קרנות נאמנות, חברות ביטוח וקרנות גידור.
בניגוד לבנקאות מסחרית או בנקאות קמעונאית, בנקאות השקעות לא מתעסקת בשמירת פיקדונות.
חוק גלאס-סטיגל ב-1933 הפריד את בנקאות ההשקעות מהבנקאות הפרטית בארצות הברית, עד שבוטל בשנת 1999. מדינות מתועשות אחרות לא נהגו לבצע הפרדה שכזו.
בישראל, לדוגמה, פועלות חטיבות בנקאות השקעות בתוך הבנקים המסורתיים וישנן חברות נוספות אשר מציעות חלק משירותי בנקאות ההשקעות.
בשנים שקדמו למשבר הכלכלי העולמי שהחל ב-2008, עבר תחום בנקאות ההשקעות שינוי ניכר, מעסק שכלל בעיקר ייעוץ ותיווך ללקוחות, לעבר פוזיציה שכללה תפקיד הרבה יותר אקטיבי, ולקיחת סיכונים הרבה יותר משמעותית.
רמות הסיכון הגבוהות אשר אפיינו את פעילות הבנקים, יחד עם המינוף הגבוה, הביאו לשינוי בתעשיית בנקאות ההשקעות.
בשנת 2008, כחלק מהמשבר, מספר בנקי השקעות גדולים צברו הפסדים משמעותיים, בעיקר בשל נכסים הקשורים למשכנתאות, והלוואות לא טובות, ונאלצו להיכנס להליכים של ארגון מחדש.
מאז, נעשה מאמץ כולל בתעשיית בנקאות ההשקעות לצמצם את רמות הסיכון והמינוף הפיננסי.
בעוד שבנקי השקעות גדולים מציעים את כל הפעילויות, הן "צד מוכר" והן "צד קונה", חברות השקעה קטנות יותר, שלעיתים מכנות עצמן "בנקי בוטיק", מתמקדים רק בחלק מהפעילויות.
בנקי השקעות מציעים שירותים הן לתאגידים המנפיקים ניירות ערך והן למשקיעים שקונים ניירות ערך.
עבור התאגידים, בנקי השקעות מציעים מידע על תזמון וסוג ניירות הערך שכדאי להם להציע, וזו מהווה פעילות חשובה מאוד למוניטין של בנק ההשקעות.
לכן, בנקי השקעות תופסים תפקיד חשוב בהנפקת ני"ע חדשות.
בתוך בנקי ההשקעות, חטיבות הייעוץ מקבלות עמלה תמורת עבודה שהן מבצעות.
חטיבות המסחר מרוויחות או מפסידות בהתאם לביצועיהן בשוק.
Front Office מתואר בדרך כלל כמקור המניב הכנסה.
ישנם שני תחומים עיקריים בFront Office: בנקאות השקעות ושווקים:
בנקאות השקעות כוללת ייעוץ לארגונים על מיזוגים ורכישות, וכן מגוון רחב של אסטרטגיות גיוס הון.
השווקים מתחלקים ל"מכירות ומסחר" (כולל בניית ני"ע) ול"מחקר".
מימון חברות הוא ההיבט המסורתי של בנקי השקעות, הכולל סיוע ללקוחות לגייס כספים בשוק ההון ומתן ייעוץ במיזוגים ורכישות (M&A); זה עשוי לכלול גיוס משקיעים להנפקת ניירות ערך, תיאום עם המציעים, ומשא ומתן עם הרוכש הפוטנציאלי.
הבנקאים יוצרים מצגת (Pitch Book) של החברה אותם הם מייצגים, כולל נתוניה הפיננסיים, שולחים אותה לרוכשים הפוטנציאליים, ואם נוצר עניין להתקדם בתהליך הרכישה, הבנק מוביל את העסקה עבור הלקוח.
בבנקים הגדולים, חטיבת בנקאות ההשקעות מחולקת לרוב לפי תעשייה, כגון בריאות, מימון ציבורי (ממשלות), תעשייה, TMT (טכנולוגיה, מדיה ותקשורת), אנרגיה, צרכנות וקמעונאות, מזון, משכנתאות וכו', וכן לפי המוצר הפיננסי- כגון מיזוגים ורכישות, מימון ממונף, מימון ציבורי, מימון נכסים וליסינג, מימון מובנה, ארגון מחדש (re-structuring), הון עצמי וחוב (Debt).
בשם הבנק ובלקוחותיו, תפקידו העיקרי של בנק השקעות גדול הוא קנייה ומכירה של ניירות ערך.
בעת עשיית שוק, הבנק סוחר מול סוחרים שקונים ומוכרים ניירות ערך במטרה להרוויח כסף במהלך המסחר.
המכירות הן המונח של כוח המכירות של בנק ההשקעות, שתפקידו העיקרי הוא לקרוא למשקיעים מוסדיים ומשקיעים עתירי הון להציע רעיונות למסחר (על בסיס מע"מ) ולקחת הזמנות.
טבלאות המכירה מעבירות את צווי הלקוחות שלהן לחדרי המסחר המתאימים, אשר יכולים לבצע מחיר ולבצע עסקאות, או לבנות מוצרים חדשים המתאימים לצורך ספציפי.
ההתייעלות הייתה פעילות יחסית לאחרונה כאשר נגזרים נכנסו לפעולה, עם עובדים טכניים ומספריים שעובדים על יצירת מוצרים מובנים מורכבים, אשר בדרך כלל מציעים מרווחי תשואה גבוהים בהרבה מאשר ניירות ערך.
בשנת 2010, בנקים להשקעות היו נתונים ללחץ כתוצאה ממכירת חוזי נגזרים מורכבים לרשויות המקומיות באירופה ובארה ב ".
אסטרטגים מייעצים ללקוחות חיצוניים כמו גם פנימיים על האסטרטגיות שניתן לאמץ בשווקים שונים.
החל ממוצרים נגזרים ועד תעשיות ספציפיות, האסטרטגים מציבים חברות ותעשיות במסגרת כמותית תוך התחשבות מלאה בזירה המקרו-כלכלית.
אסטרטגיה זו משפיעה לעיתים קרובות על האופן שבו תפעל החברה בשוק, הכיוון בו היא רוצה לנקוט במונחים של עמדות קנייניות וזרימות, הצעות סלספונסרים ללקוחות, כמו גם את הדרך שבה יצרנים יוצרים מוצרים חדשים.
כמו כן, הבנקים מבצעים סיכון באמצעות מסחר קנייני, המבוצע על ידי קבוצה מיוחדת של סוחרים שאינם מתממשים עם לקוחות ו"סיכון עיקרי "- סיכון שבוצע על ידי סוחר לאחר שקונה או מוכר מוצר ללקוח ואינו מגדר את החשיפה הכוללת שלו .
הבנקים מבקשים למקסם את הרווחיות עבור סכום מסוים של סיכון במאזן שלהם.
הצורך ביכולות המספריות במכירות ובמסחר יצר מקומות עבודה לפיזיקה, מדעי המחשב, מתמטיקה ומדעי ההנדסה, המשמשים אנליסטים כמותיים.
חטיבת המחקר בניירות ערך בוחנת חברות וכותבת דוחות על לקוחות פוטנציאליים, ומדרגת אותם לפי דירוג של "לקנות", "להחזיק" או "למכור".
המחקר והדירוג נעשה על ידי אנליסטים הסוקרים תעשיות שונות.
בעוד שחטיבת המחקר עשויה או לא עשויה לייצר הכנסות (על בסיס מדיניות בבנקים שונים), המשאבים שלה משמשים לסיוע לסוחרים, על ידי הצעת רעיונות ללקוחות.
המחקר משרת גם לקוחות חיצוניים עם ייעוץ השקעות (כגון משקיעים מוסדיים) בתקווה כי לקוחות אלה יבצעו את ההשקעות המוצעות דרך חטיבת המכירות והמסחר של הבנק, ובכך יניבו הכנסות לחברה.
המחקר מכסה גם מחקר אשראי, מחקר הכנסה קבועה (Fixed Income), מחקר מאקרו כלכלי, ניתוח כמותי, ועוד.
קיים ניגוד אינטרסים פוטנציאלי בין בנק ההשקעות ללקוחותיו, שכן הניתוח שפורסם יכול להשפיע על ביצועי נייר ערך (בשווקים המשניים או בהנפקה ראשונה לציבור) או להשפיע על היחסים בין הבנקאי ללקוחותיו העסקיים, ובכך המשפיעים על רווחיות הבנק.
ניהול סיכונים הוא בעצם ניתוח השוק וסיכון האשראי של לקוחותיו של הבנק על המאזן שלהם במהלך ביצוע עסקאות.
סיכון האשראי מתמקד בפעילויות בשוק ההון, כגון הלוואות מאוגדות, הנפקות אג"ח, ארגון מחדש ומימון ממונף.
הפעילות כוללת סקירת פעילות מכירה ומסחר תוך ניצול מודל ה-VaR ומתן פתרונות למנהלי תיקי קרנות גידור.
קבוצות סיכון אחרות כוללות סיכון מדינה, סיכון תפעולי וסיכונים של צד נגדי אשר עשויים או שאינם קיימים על בסיס בנק לבנק.
פתרונות סיכוני אשראי הם חלק מרכזי בעסקאות בשוק ההון, הכוללות את מבנה החוב, מימון יציאה, תיקוני הלוואה, מימון פרויקטים, רכישות ממונפות ולעיתים אף גידור תיקי השקעות.
פעילות סיכוני השוק בחזית המשרד מספקת שירות למשקיעים באמצעות פתרונות נגזרים, ניהול תיקי השקעות, ייעוץ בתיק וייעוץ סיכונים.